CHG วิ่งฉิว 6% ขานรับโบรกฯเพิ่มประมาณกำไรปี 62-63 พ่วงอัพเป้าใหม่ 2.44 บ.
CHG วิ่งฉิว 6% ขานรับโบรกฯเพิ่มประมาณกำไรปี 62-63 พ่วงอัพเป้าใหม่ 2.44 บ. โดย ณ เวลา 14.59 น. อยู่ที่ระดับ 2.02 บาท บวก 0.11 บาท หรือ 5.76% สูงสุดที่ระดับ 2.04 บาท ต่ำสุดที่ระดับ 1.96 บาท ด้วยมูลค่าการซื้อขาย 355.29 ล้านบาท
CHG บวก 6% ขานรับโบรกฯเพิ่มประมาณกำไรปี 62-63 พ่วงอัพเป้าใหม่ 2.44 บ.โดยเวลา 14.59 น. อยู่ที่ 2.02 บาท บวก 0.11 บาท หรือ 5.76% ด้วยมูลค่าซื้อขาย 355.29 ลบ.
14 พ.ค. 2562

ผู้สื่อข่าวรายงานว่า ราคาหุ้นบริษัท โรงพยาบาลจุฬารัตน์ จำกัด (มหาชน) หรือ CHG ณ เวลา 14.59 น. อยู่ที่ระดับ 2.02 บาท บวก 0.11 บาท หรือ 5.76% สูงสุดที่ระดับ 2.04 บาท ต่ำสุดที่ระดับ 1.96 บาท ด้วยมูลค่าการซื้อขาย 355.29 ล้านบาท

ด้านนักวิเคราะห์ บล.เคทีบี (ประเทศไทย) ระบุปรับคำแนะนำหุ้น CHG ขึ้นเป็น “ซื้อ” จากเดิม “ถือ” หลังรายงานกำไรสุทธิไตรมาส 1/62 ที่ 179 ล้านบาท (-7.2% จากปีก่อน, +61% จากไตรมาสก่อน) ดีกว่าที่ตลาดและทางฝ่ายคาด 11% และ 22% ตามลำดับ ซึ่งเริ่มเห็นการฟื้นตัวของอัตรากำไรขั้นต้นเร็วกว่าที่คาด
โดยไตรมาส 1/62 อัตรากำไรขั้นต้นอยู่ที่ 30.5% ขณะที่ไตรมาส 1/61 อยู่ที่ 34.1% และไตรมาส 4/61 อยู่ที่ 28.1% ฟื้นตัวเร็วกว่าที่คาด เนื่องจากรายได้ปรับตัวเพิ่มขึ้นมากกว่าคาด จึงปรับประมาณการกำไรปกติปี 62-63 ขึ้น 8% และ 5% ตามลำดับ เป็น 694 และ 779 ล้านบาท ตามลำดับ เติบโต 11.8% และ 12.3% เทียบกับช่วงเดียวกันของปีก่อนธตามลำดับ โดยปรับอัตรากำไรขั้นต้นขึ้น 1% จากประมาณการเดิม และปรับค่าใช้จ่ายลง
อย่างไรก็ตาม ในไตรมาส 2/62 จะเป็นช่วง Low season อาจเห็นการปรับตัวลงของกำไรปกติเมื่อเทียบกับไตรมาสก่อน และจะกลับมาเติบโตเด่นอีกครั้งในช่วงครึ่งปีหลัง (H2/62) ซึ่งเป็นช่วงไฮซีซั่นและฐานปีที่แล้วต่ำ
ทั้งนี้ ปรับราคาเป้าหมายขึ้นเป็น 2.44 บาท เดิม 2.30 บาท (อิงวิธี DCF)